text: Lottomillionær fra Vejle fundet
  19 august 2016 kl. 04.29
  Vinderen ønsker at være anonym, oplyser Danske Spil til TV 2. Men kan oplyse er vedkommende er fra Vejle-området.
  Den person, der har vundet 140.358.416 kroner i Onsdags Lotto er fundet, oplyser Marie Grabow Westergaard, pressechef hos Danske Spil, til TV 2.
  - Personen ønsker foreløbig at være anonym, siger Marie Grabow Westergaard til TV 2.
  Hun oplyser dog, at der er tale om en person fra Vejle-egnen.
  Gevinsten på de over 140 millioner kroner er den næststørste i danmarkshistorien, og det er den største gevinst i Onsdags Lotto nogensinde.
   
  Denne historiske gevinst blev vundet onsdag aften - to spillere, en dansker og en nordmand – ramte de seks vindertal i Onsdags Lotto.
  Gevinsten blev vundet på et spil købt på en Q8-tank på Horsensvej i Vejle.
  
  